नेपाल सरकार

**प्रधानमन्त्री तथा मन्त्रिपरिषद्को कार्यालय**

**राजस्व अनुसन्धान विभाग**

हरिहरभवन,पुल्चोक

ललितपुर

**प्रेस विज्ञप्‍ति**

**मितिः- २०७९।0१।04**

राजस्व अनुसन्धान विभागबाट निम्न विवरण सहितको राजस्व चुहावट सम्बन्धी मुद्दा उच्च अदालत पाटन, ललितपुरमा मिति २०७९।0१।04 मा दायर गरिएको छ।

1. **अभियुक्तको विवरणः**

* जिल्ला पर्सा, साविक बगही गाउँविकास समिति वडा नम्बर ९, हाल बीरगञ्ज महानगरपालिका वडा नम्बर २८ ठेगाना भएका, रामेश्वर पण्डित भनिने रामेश्वर तिवारी ।
* पाँचखाल नगरपालिका वडा नं ४ काभ्रेपलाञ्चोक स्थायी ठेगाना भएका ना. ७ ख १६७ नम्बरको ट्रकका धनी तथा चालक, वर्ष ३१ का श्यामवहादुर श्रेष्ठ ।
* विरगञ्‍ज महानगरपालिका वडा नम्बर २ स्थायी ठेगाना भएका, विष्णु एण्ड विकेश सप्लायर्स (स्थायी लेखा नम्बर ६०८५१४६४२) का कारोबार हेर्ने व्यक्ति तथा रमाशंकर गुप्ताको काठमाण्डौको कारोवार हेर्ने कर्मचारी, वर्ष ४२ का मनोज साह कलवार ।
* गुल्मी वाग्ला ७ स्थायी ठेगाना भएका विष्णु एण्ड विकेश सप्लायर्स (स्थायी लेखा नम्बर ६०८५१४६४२) का प्रोप्राइटर वर्ष ४२ का विष्णु प्रसाद घिमिरे ।

1. **कसुरको संक्षिप्‍त विवरणः** उक्तफर्मले राजस्व चुहावट गर्ने मनसायले भन्सार चोरी पैठारी गरी भारतीय कपडा लगायतका मालवस्तुहरू काठमाण्डौँ ल्याई विना विल बिजक विक्री वितरण गरी राजस्व चुहावट गरेको ।
2. **कायम भएको विगो र सजायको मागदाविः** राजस्व अनुसन्धान (अनुसन्धान तथा नियन्त्रण) (पहिलो संशोधन) ऐन 2052 को दफा 3 ले निषेधित सोही ऐनको दफा 4(क) (ख) र (ग) बमोजिमको कसुर गरेको पुष्टी हुन आएकोले सोही ऐनको दफा 2(छ१) हुन आउने **मु.अ.कर तर्फ रु. 9,96,88,703।-, आयकर तर्फ रु. 8,27,45,827।- र अन्य रु. 2,78,03,842।-** समेत जम्मा हुन आउने कुल विगो रु. **२1,02,38,373।- (अक्षरेपी एक्काइस करोड दुई लाख अठतिस हजार तीन सय त्रिहत्तर रुपैया मात्र)** लाई विगो कायम गरी उक्त कायम बिगोको शतप्रतिशत जरिवाना तथा सोही ऐनको दफा २३(१)(ख) बमोजिम हदै सम्मको कैद सजाय हुन मागदावी लिई अभियोग पत्र दायर गरिएको ।

|  |  |  |  |  |
| --- | --- | --- | --- | --- |
| **सि.नं.** | **प्रतिवादी** | **विगो** | **जरिवाना** | **विगो तथा जरिवाना** |
| १ | (क) रामेश्वर पण्डित भनिने रामेश्वर तिवारी  (ख) श्यामवहादुर श्रेष्ठ  (ग) मनोज साह कलवार  (घ) विष्णु प्रसाद घिमिरे | **१,१०,४७,७१५।-** | **१,१०,४७,७१५।-** | **2,20,95,430।-** |
| २ | (क) रामेश्वर पण्डित भनिने रामेश्वर तिवारी  (ख) मनोज साह कलवार  (ग) विष्णु प्रसाद घिमिरे | **१९,९१,९०,६५८।-** | **१९,९१,९०,६५८।-** | **39,83,81,316।-** |

**सूचना अधिकारी**

**राजस्व अनुसन्धान विभाग**